**- Благодаря ти, че попълни анкетата навременно. Бих искал да ти задам няколко въпроса на базата на отговорите ти в нея.**

* *Добре.*

**Като най-нехаресвана (но иронично най-ползвана) от теб функционалност на старата система си посочил записването на избираемите дисциплини. От какво не си доволен?**

* *Записването е меко казано тегаво. Кампанията започва в 12 през нощта и стотици хора се опитват да влязат в този момент, за да прередят останалите. Системата става изключително бавна и понякога крашва.*

**Затова и проектирахме интерфейса така, че човек да извършва работата си с най-малко кликове на мишката и най-малко заявки към сървъра. Наясно сме, че не всеки университет има капацитет да поддържа мощни сървъри и затова се стремим да намалим възможно най-много натоварването към тях. Посочил си, че в настоящата система няма способ за комуникиране чрез съобщения, а после отговаряш на друг въпрос “Съобщенията не ги ползвам и ако [функционалността] е подобрена, ще я използвам. ”. Би ли пояснил защо си отговорил така?**

* *Никога не съм получавал съобщения в старата система и подозирам, че тази функционалност не е имплементирана или не работи правилно. Затова и посочих, че нямаме такава.*

**Разбирам. Затова и казваш, че би я използвал, ако бъде подобрена и би искал да получаваш имейл известия при ново съобщение.**

* *Да. Предпочитам кореспонденцията ми в университета да става чрез тази система, а не по чатове във Facebook или Messenger.*

**Би ли искал да видиш примерен графичен интерфейс в следващото интервю?**

* *Да.*